**کیا آپکو معذوری کے رائل کمیشن کے**

**لیے مدد کی ضرورت ہے؟**

## معذوری کا رائل کمیشن

معذوری کا رائل کمیشن تین سال کام کرے گا اور 2022 تک جاری رہے گا۔ یہ معذور افراد کو تشدّد، بدسلوکی، غفلت اور استحصال سے بچانے کے طریقوں پر غور کرے گا۔

اب آپ کے لیے مفت اور خودمختارانہ مدد دستیاب ہے۔ مدد کی ان قسموں کے لیے آسٹریلین حکومت مالی وسائل فراہم کرتی ہے۔

## Blue Knot Foundationکی طرف سے کاؤنسلنگ (ماہرانہ مشورہ) کی مدد

کاؤنسلنگ کی مدد معذور افراد، انکے گھرانوں اور سنبھالنے والوں کے ساتھ ساتھ ایسے تمام لوگوں کے لیے بھی ہے جو معذوری کے رائل کمیشن سے متاثر ہوۓ ہوں۔

نیشنل کاؤنسلنگ اینڈ ریفرل سروس (ماہرانہ مشورے اور دوسرے امدادی اداروں سے رابطے کی قومی سروس) کو فون کر کے کسی کاؤنسلر سے رابطہ کروانے کو کہیں جو ان معاملات میں آپکی مدد کر سکتا ہے:

* ایک محفوظ اور رازدارانہ ماحول میں آپکے احساسات اور جذبات پر بات کرنا
* کوئی مسئلہ یا معاملہ حل کرنا
* معذوری کے رائل کمیشن کو آپکی داستان سنانے کے بارے میں فیصلے کرنا
* عملی مدد کی وہ دوسری صورتیں معلوم کرنا جو آپ کے لیے دستیاب ہیں۔

**1800 421 468** پر فون کریں یا   
[dss.gov.au/disability-royal-commission-support](https://dss.gov.au/disability-royal-commission-support) پر جائیں

اگر آپ اس وقت کسی بھی قسم کے تشدّد یا بدسلوکی سے دوچار ہیں یا آپکو اپنی حفاظت کی فکر ہے تو 000 پر پولیس کو فون کریں۔

## نیشنل ڈس ایبیلٹی ایڈووکیسی پروگرام (معذوروں کی حمایت کے قومی پروگرام) کی طرف سے حمایت

ایک ایڈووکیٹ یعنی حمایتی شخص معذور افراد  
(یا انکی نمائندگی کرنے والے انکے رشتہ داروں یا سنبھالنے والوں) کے حقوق کے تحفظ کے لیے اور یہ سمجھنے کے لیے مدد دے سکتا ہے کہ معذوری کے رائل کمیشن سے کیسے واسطہ رکھا جاۓ۔

ایک ایڈووکیٹ آپکو یہ سمجھنے میں مدد دے سکے گا کہ آپ اپنی داستان کیسے سنائیں اور مسائل حل کرنے، بات چیت کے امدادی ذرائع تلاش کرنے یا قانونی یا مالیاتی خدمات جیسی دوسری قسموں کی مدد تلاش کرنے میں معاونت دے گا۔ ایڈووکیٹ آپ کے لیے فیصلے نہیں کرتا اور نہ ہی آپکو بتاتا ہے کہ آپ کیا کریں۔

## آسان انداز میں معلومات

آپ دستیاب مدد کے بارے میں ہماری ویب سائیٹ پر آسان فارمیٹس میں مزید معلومات تلاش کر سکتے ہیں جیسے Easy Read ،Auslan اور ترجمہ شدہ مواد

[dss.gov.au/disability-royal-commission-support](https://dss.gov.au/disability-royal-commission-support) پر موجود ہے۔

بہرے، کمزور سماعت رکھنے والے اور/یا بولنے میں نقص کا شکار لوگ ہم سے نیشنل ریلے سروس (NRS) کے ذریعے رابطہ کر سکتے ہیں۔ براہ مہربانی   
 **677133** پر فون کریں۔

اگر آپکو کسی اور زبان میں مدد کی ضرورت ہے تو آپ تحریری اور زبانی ترجمے کی سروس (TIS نیشنل) کو مفت استعمال کر سکتے ہیں جس کا طریقہ یہ ہے کہ:

* **1800 421 468** پر نیشنل کاؤنسلنگ اینڈ ریفرل سروس کو فون کریں اور انٹرپریٹر مانگیں۔ کاؤنسلر اس کا انتظام کر دے گا، یا
* **131 450** پر TIS کو فون کریں اور انہیں **1800 421 468** پر نیشنل کاؤنسلنگ اینڈ ریفرل سروس سے کال ملانے کو کہیں۔

## مدد کیسے تلاش کی جاۓ

کاؤنسلنگ کی مدد کے لیے یا کسی اور امدادی سروس کے پاس ریفرل کے لیے نیشنل کاؤنسلنگ اینڈ ریفرل سروس سے رابطہ کریں۔

پیر تا جمعہ **1800 421 468** یا **02 6146 1468** پر صبح 9 بجے سے شام 6 بجے کے درمیان فون کریں یا ہفتہ و اتوار کو صبح 9 بجے سے شام 5 بجے (AEDT) کے درمیان فون کریں۔

آپ امدادی خدمات سے رابطے کی تفصیلات یہاں ہماری ویب سائيٹ پر بھی دیکھ سکتے ہیں   
[dss.gov.au/disability-royal-commission-support](https://dss.gov.au/disability-royal-commission-support)

## آپ کے لیے مدد حاضر ہے۔

National Disability Advocacy Program

Blue Knot Foundation

Australian Government